CELEX: 32009R1098
Language: mt
Date: 2009-11-16 00:00:00
Title: Regolament tal-Kummissjoni (KE) Nru 1098/2009 tal- 16 ta’ Novembru 2009 li jemenda r-Regolament (KE) Nru 2535/2001 li jipprovdi regoli dettaljati biex ikun applikat ir-Regolament tal-Kunsill (KE) Nru 1255/1999 rigward l-arranġamenti tal-importazzjoni tal-ħalib u tal-prodotti tal-ħalib u biex jinfetħu kwoti tariffarji

17.11.2009   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 301/23
               
            REGOLAMENT TAL-KUMMISSJONI (KE) Nru 1098/2009
      tal-16 ta’ Novembru 2009
      li jemenda r-Regolament (KE) Nru 2535/2001 li jipprovdi regoli dettaljati biex ikun applikat ir-Regolament tal-Kunsill (KE) Nru 1255/1999 rigward l-arranġamenti tal-importazzjoni tal-ħalib u tal-prodotti tal-ħalib u biex jinfetħu kwoti tariffarji
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (ir-Regolament dwar l-“OKS unika”) (1), u b'mod partikolari l-Artikolu 144(1) u l-Artikolu 148 tiegħu, flimkien mal-Artikolu 4 tiegħu,
      Billi:
      
                  (1)
               
               
                  Fil-qafas tal-konċessjonijiet tariffarji previsti fid-Deċiżjoni Nru 1/98 tal-Kunsill ta' Assoċjazzjoni KE-Turkija tal-25 ta’ Frar 1998 dwar ir-reġim kummerċjali għall-prodotti agrikoli (2), il-Komunità impenjat ruħha li tiftaħ kwoti annwali tal-importazzjoni bla dazji ta' 2 300 tunnellata għall-ġobnijiet bl-oriġini tat-Turkija bil-kodiċi NM 0406 90 29, 0406 90 50, eks 0406 90 86, eks 0406 90 87 u eks 0406 90 88.
               
            
                  (2)
               
               
                  Ir-regoli ta' applikazzjoni għall-immaniġġjar ta' tali kwota tariffarja tal-importazzjoni, hawn taħt imsejħa “il-kwota”, huma illum stabbiliti bir-Regolament tal-Kummissjoni (KE) Nru 2535/2001 (3).
               
            
                  (3)
               
               
                  L-immaniġġjar tal-kwoti tariffarji skont il-metodu bbażat fuq l-ordni kronoloġika tas-sottomissjoni tat-talbiet indikati fl-Artikolu 144(2)(a) tar-Regolament (KE) Nru 1234/2007 irriżulta li kien pożittiv f'setturi agrikoli oħra. Fl-interess tas-simplifikazzjoni tal-proċeduri, huwa għalhekk meħtieġ li dan il-metodu jkun applikat għall-kwota li hija s-suġġett ta' dan ir-Regolament. Dan għandu jsir skont l-Artikoli 308a, 308b u 308c(1) tar-Regolament tal-Kummissjoni (KEE) Nru 2454/93 tat-2 ta' Lulju 1993 li jiffissa d-dispożizzjonijiet għall-implementazzjoni tar-Regolament tal-Kunsill (KEE) Nru 2913/92 li jistabbilixxi l-Kodiċi Doganali Komunitarju (4).
               
            
                  (4)
               
               
                  Fid-dawl tal-partikolaritajiet marbutin mat-trasferiment minn sistema ta’ ġestjoni għal oħra, huwa meħtieġ li l-Artikolu 308c(2) u (3) tar-Regolament (KEE) Nru 2454/93 ma jkunx applikabbli għall-perjodu tal-kwoti mill-1 ta' Jannar 2010 sal-31 ta’ Diċembru 2010.
               
            
                  (5)
               
               
                  Jeħtieġ għalhekk li r-Regolament (KE) Nru 2535/2001 jiġi emendat skont dan.
               
            
                  (6)
               
               
                  Il-miżuri previsti f'dan ir-Regolament huma konformi mal-opinjoni tal-Kumitat ta' Ġestjoni tal-Organizzazzjoni Komuni tas-Swieq Agrikoli,
               
            ADOTTAT DAN IR-REGOLAMENT:
      Artikolu 1
      Ir-Regolament (KE) Nru 2535/2001 huwa emendat kif ġej:
      
                  (1)
               
               
                  L-Artikolu 5(d) jitħassar.
               
            
                  (2)
               
               
                  Fl-Artikolu 19, għandu jitħassar il-punt (c).
               
            
                  (3)
               
               
                  L-Artikolu 19a jitbiddel b'dan li ġej:
                  “Artikolu 19a
                  1.   L-Artikoli 308a, 308b u 308c(1) tar-Regolament (KEE) Nru 2454/93 għandhom japplikaw għall-kwoti stabbiliti fl-Anness VIIa u previsti:
                  
                              (a)
                           
                           
                              fir-Regolament tal-Kunsill (KE) Nru 312/2003 (*);
                           
                        
                              (b)
                           
                           
                              fir-Regolament tal-Kunsill (KE) Nru 747/2001 (**);
                           
                        
                              (ċ)
                           
                           
                              fil-lista 4 tal-Anness IV tal-ftehim dwar il-kummerċ, l-iżvilupp u l-kooperazzjoni mal-Afrika t'Isfel (***);
                           
                        
                              (d)
                           
                           
                              fl-Anness I tal-Protokoll 1 tad-Deċiżjoni Nru 1/98 tal-Kunsill ta’ Assoċjazzjoni KE-Turkija (****).
                           
                        2.   L-importazzjonijiet skont il-qafas tal-kwoti msemmi fil-paragrafu 1 m’għandhomx ikunu soġġetti għall-preżentazzjoni ta' liċenzja tal-importazzjoni.
                  2a.   Għall-kwota msemmija fil-paragrafu 1(d), l-Artikolu 308c(2) u (3) tar-Regolament (KEE) Nru 2454/93 ma jkunux applikabbli għall-perjodu tal-kwoti mill-1 ta' Jannar 2010 sal-31 ta’ Diċembru 2010.
                  4.   L-applikazzjoni tar-rata mnaqqsa tad-dazji hija soġġetta għall-preżentazzjoni tal-evidenza tal-oriġini maħruġa skont:
                  
                              (a)
                           
                           
                              l-Anness III tal-Ftehim mar-Repubblika taċ-Ċilì;
                           
                        
                              (b)
                           
                           
                              il-Protokoll 4 tal-Ftehim mal-Iżrael;
                           
                        
                              (ċ)
                           
                           
                              il-Protokoll 1 tal-Ftehim mal-Afrika t’Isfel (*****);
                           
                        
                              (d)
                           
                           
                              il-Protokoll 3 tad-Deċiżjoni Nru 1/98 tal-Kunsill ta’ Assoċjazzjoni KE-Turkija.
                           
                        
                     (*)  ĠU L 46, 20.2.2003, p. 1."
						
                  
                     (**)  ĠU L 109, 19.4.2001, p. 2."
						
                  
                     (***)  ĠU L 311, 4.12.1999, p. 1."
						
                  
                     (****)  ĠU L 86, 20.3.1998, p. 1."
						
                  
                     (*****)  ĠU L 311, 4.12.1999, p. 298.”"
						
               
            
                  (4)
               
               
                  L-Anness I.D huwa mħassar.
               
            
                  (5)
               
               
                  Jiddaħħal il-punt 4 fl-Anness VIIa bit-test imsemmi fl-Anness ta' dan ir-Regolament.
               
            Artikolu 2
      Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
      Għandu japplika għall-perjodi tal-kwota tal-importazzjoni miftuħa mill-1 ta’ Jannar 2010.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, is-16 ta’ Novembru 2009.
         
            
               Għall-Kummissjoni
            
            Janez POTOČNIK
            
               Membru tal-Kummissjoni
            
         
      
      
         (1)  ĠU L 299, 16.11.2007, p. 1.
      
         (2)  ĠU L 86, 20.3.1998, p. 1.
      
         (3)  ĠU L 341, 22.12.2001, p. 29.
      
         (4)  ĠU L 253, 11.10.1993, p. 1.
      
         ANNESS
         
            “4.   Il-kwoti tariffarji stabbiliti b'konformità mal-Protokoll 1 tad-Deċiżjoni Nru 1/98 tal-Kunsill ta' Assoċjazzjoni KE-Turkija, l-Anness I
            
            
                        Numru tal-kwota
                     
                     
                        Kodiċi NM
                     
                     
                        Deżinjazzjoni tal-merkanzija (1)
                        
                     
                     
                        Pajjiż tal-oriġini
                     
                     
                        Kwota annwali mill-1 ta' Jannar sal-31 ta' Diċembru
                        (f'tunnellati)
                     
                     
                        Rata tad-dazju applikabbli
                        (EUR/100 kg piż nett)
                     
                  
                        09.0243
                     
                     
                        0406 90 29 
                     
                     
                        Ġobon Kashkaval
                     
                     
                        It-Turkija
                     
                     
                        2 300 
                     
                     
                        0 
                     
                  
                        0406 90 50 
                     
                     
                        Ġobon tal-ħalib tan-nagħġa jew tal-buflu, f'kontenituri li jkun fihom is-salmura, jew f'kontenituri tal-ġilda tan-nagħaġ jew tal-mogħoż
                     
                  
                        ex 0406 90 86 
                        ex 0406 90 87 
                        ex 0406 90 88 
                     
                     
                        
                           Tulum peyniri, magħmul mill-ħalib tan-nagħaġ jew tal-buflu, f'pakketi tal-plastika jew materjal ieħor ta' anqas minn 10 kg
                     
                  
         
            (1)  Minkejja r-regoli għall-interpretazzjoni tan-Nomenklatura Magħquda, għandu jitqies li l-mod ta’ kif jiġu identifikati l-prodotti għandu biss valur indikattiv; f'dan l-Anness, l-applikabbiltà tal-iskema preferenzjali hija ddeterminata mill-ambitu tal-kodiċijiet NM. Fil-każijiet fejn jissemmew il-kodiċijiet eks NM, l-applikabbiltà tal-iskema preferenzjali għandha tiġi ddeterminata abbażi tal-applikazzjoni tal-kodiċi NM u d-deskrizzjoni korrispondenti meħuda flimkien.”